ѻба́че подоба́етъ вѣ́дѣти, я́кѡ ничто́же стра́нно стра́ждутъ ѡскорбля́еми, и разли́чнѡ ѡпечаля́еми, я̀же влд̑ки своегѡ̀ терпя́ще мно́гими искуше́ньми: слы́шаша бо єго̀ глаго́люща во єѵг̑ліихъ:́нь, ами́нь глаго́лю ва́мъ, воспла́четеся и возрыда́ете вы̀ бли́жніи моѝ, а мі́ръ возра́дуется: єщѐ ма́лѡ, и посѣщу̀ вы̀ утѣ́шителемъ, и иждену̀ уны́ніе ва́ше, и возвеселю̀ вы̀ по́мыслы небе́снагѡ житія̀, и упокое́нія, и слеза́ми сла́дкими, и́хже ма́лы дни̂ лише́ни бы́сте искуша́еми: и возда́мъ ва́мъ мзду̀благода́ти моея̀, я́коже ма́терь младе́нцу пла́чущему, и укрѣплю̀ вы̀ я́же свы́ше си́лою, изнемо́гшыя за є́же внегда̀ ра́товатися: и услажду̀ вы̀ ѡгорче́нныя, я́коже глаго́летъ іеремі́а въ пла́чѣ ѡ та́йнѣмъ свое́мъ іерусали́мѣ: и узрю̀ вы̀, и возра́дуется се́рдце ва́ше та́йнымъ посѣще́ніемъ, и ско́рбь ва́ша въ ра́дость преложи́тся, и ра́дости ва́шея никто́же возмо́жетъ взя́ти